**Spoločnosti TATRASVIT SVIT – SOCKS, a.s., a ESA LOGISTIKA, s.r.o., darovali Nadácii Križovatka vecné dary, ktoré v predvianočnom čase odovzdáme do slovenských nemocníc.**

**TATRASVIT SVIT-SOCKS, a.s., je tradičný výrobca ponožiek a pančuchových nohavíc.**

**Pletiarenska výroba a výroby pančuchových výrobkov má pod Tatrami v meste Svit viac ako 85-ročnú tradíciu. Prvé pančuchové pletacie stroje boli inštalované v roku 1934, zakladateľom firmy a tradície tejto pletiarenskej výroby bol český podnikateľ Tomáš Baťa. Dnes je pokračovateľom tejto výrobnej tradície akciová spoločnosť TATRASVIT SVIT-SOCKS, a.s., so sídlom vo Svite.**

**Výroba pančuchových výrobkov je dnes realizovaná na moderných pletiarenských a upravárenských strojoch, ktoré umožňujú zvládnutie najnáročnejších výrobných technológií pre výrobu vysokokvalitných ponožkových a pančuškových výrobkov nielen pre bežné každodenné použitie, ale aj pre špeciálne použitie ako funkčné športové, zdravotné a pracovné ponožkové výrobky.**

**Hlavnú skupinu tvoria výrobky z bavlny a to buď v prevedení 100% bavlna, alebo bavlnav kombinácii s elastickými materiálmi, strieborným vláknom. Coolmaxom a pod.**

**Dlhoročné pôsobenie na trhu, skúsenosti a neustále sa zdokonaľujúci odborníci v ich tíme sú prednosťou firmy. Okrem toho sú od roku 1999 držiteľom certifikátu na systém riadenia kvality ISO 9001 a certifikátu kvality OEKO-TEX®, ktorý zaručuje nezávadnosť použitých farbív a neškodnosť ich ekologického spracovania. Garancia kvality je u nich na prvom mieste. Okrem kvality kladú dôraz aj na výsledný vzhľad ponožky. Po dokončení výroby všetky ponožky pozorne kontrolujú a dbajú na to, aby bol každý pár v 100% stave.**

**ESA LOGISTIKA je jednou z popredných logistických spoločností so zastúpením v štyroch štátoch strednej Európy (ČR, SR, Poľsko, Maďarsko). Zameraná na poskytovanie komplexných logistických riešení s maximálnou mierou ohľaduplnosti k životnému prostrediu. Skúsenosti v oblasti obchodu a distribúcie máme od roku 2002, kedy sa spoločnost Procter&Gamble rozhodla zveriť distribúciu svojich výrobkov na nezávislom trhu a do lokálnych obchodných reťazcov do rúk jednej spoločnosti a ESA LOGISTIKA vytvorila predajný distribučný systém v ktorom obchodní zástupcovia navštevujú maloobchody a vytvárajú objednávky, ktoré sú najneskôr do 48 hodín doručené.**

Nadácia Križovatka je mimovládna nezisková organizácia, ktorá od roku 2008 šíri ako jediná v SR povedomie o Syndróme náhleho úmrtia dojčiat (SIDS) a o možnostiach ochrany ohrozených detí do 1 roku veku. Vďaka darcom a sponzorom pomáha vybaviť slovenské nemocnice a pôrodnice monitorom dychu ako aj rôznou technikou alebo darmi. Tento monitor dychu nielen stráži zástavu dychu, ale tiež apnoe pauzy, a akékoľvek nepravidelnosti dychu dieťaťa a okamžite spustí alarm, aby privolal pomoc rodiča, ktorý môže v prípade potreby včas poskytnúť dieťaťu prvú pomoc.

Spojením našich troch spoločností vznikla sponzorská spolupráca, kedy nadácia z poskytnutých darov pomôže vybaviť slovenské nemocnice ponožkami pre novorodencov a plienkami Pampers PRO.

Zmyslom projektu  je pomáhať vybaviť slovenské nemocnice a ich pôrodnícke a novorodenecké oddelenia monitormi dychu Babysense, ale aj rôznymi darmi za pomoci sponzorov a darcov. Druhou časťou poslania projektu je zriaďovanie a prevádzka výpožičných miest pri novorodeneckých a pôrodníckych oddeleniach nemocníc, kde si rodičia novo narodených detí môžu pri odchode domov monitor dychu požičať, aby aj doma mohli pokojne spať s vedomím, že dych ich dieťatka stráži monitor dychu.

**Rozdelenie darov pre slovenské nemocnice:**

|  |
| --- |
| **Mesto** |
| Banská Bystrica |
| Martin |
| Nové Zámky |
| Prešov |
| Košice |
| Trebišov |
| Nitra |